उन्होंने राज्य सरकार के शुक्रवार को जारी श्वेतपत्र को सरकारी विज्ञापनों का संकलन बताते हुए कहा कि बेहतर होता कि राज्य सरकार अपने काले कारनामों का काला पत्र जारी करती। उन्होंने यह भी कहा कि मुख्यमंत्री मायावती और उनकी सरकार ने जिस घमण्ड के साथ घोटालों का रिकार्ड कायम किया है, उसके लिए उसे गिनीज़ बुक ऑफ वर्ल्ड रिकार्ड्स’ में स्थान मिलना चाहिए। यहां शुक्रवार को प्रदेश भाजपा मुख्यालय में पत्रकारों से बात करते हुए नकवी ने लोकनिर्माण मंत्री नसीमुद्दीन सिद्दीकी का नाम लिए बगैर कहा कि एक वरिष्ठ मंत्री ने बुंदेलखण्ड पैकेज में व्यापक पैमाने पर घोटाला किया है।